Møtereferat

|  |  |
| --- | --- |
| Til: | (tilstedeværende er **uthevet)**Fra tjenestemannsorganisasjonene: Fra arbeidsgiver:Kari Karlsen Tekna **Frank Arntsen**  NITO **Jørn-Wiggo Bergquist**Ove Borstad NTL **Ingrid Volden** **Tove Strømman** NTL Sekretær: **Jens Petter Nygård****Andreas Gjeset** Parat **Anne Hilde Ruen Nymoen** Parat **Laila Strypet** Forskerforbundet **Joar Flatås** LHVO, Campusservice **Andreas S. Wangen** LHVO, Øk.- eiendomsavd. og virks.styringVararepresentanter Per Einar Iversen Parat Tekna ForskerforbundetLinda Nervik Lokalt hovedverneombud Campusservice Gørild L. Syrstad Lokalt hovedverneombud, Øk.- eiendomsavd. og virks.styring  |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen  |
| Om: | **LOSAM-møte for LOSAM Økonomi og eiendom**  |
| Møtetid: | 3.9.2018 kl. 10.00 - 11.30  | Møtested: | Møterom 201, Hovedbygget, Gløshaugen |
| Signatur: | JPN |

**Agenda:**

**1. Godkjenning av møteinnkalling**

 Godkjent uten merknader.

**2. Godkjenning av møtereferat**- Ordinært LOSAM 4.6.2018. Referat utsendt tidligere.

Godkjent uten merknader.

**3. Informasjon om BOTT/digitalisering (informasjon/drøfting)**

Hensikt med saken var å informere LOSAM om status i arbeidet med anskaffelse av økonomi og HR-system, samt andre pågående digitaliseringsprosjekt. Se vedlegg.

Nærmere redegjørelse ble gitt i møtet, herunder:

* Ny fase siden sist, vi går nå videre sammen med DFØ og har startet planlegging sammen med DFØ om innføring av økonomisystemer – planlegger prosjektoppstart fra januar 2019
* Universitetene finansierer utvikling på særskilte områder hvor det trengs utvidet funksjonalitet, bla styring av prosjektøkonomi
* Anskaffelsen av økonomisystemer henger sammen med andre anskaffelser under samme BOTT-paraplyen, bla sak-arkiv, masterdata, tilgangsstyring (IAM), samt HR

Saken diskutert, i det vesentlige fremkom:
- spørsmål om digitalisering av andre områder, for eksempel digitale vitnemål – tas med videre til utdanningsområdet
- spørsmål om tillitsvalgte i prosjektorganisasjonen nasjonalt– så langt er medbestemmelse ivaretatt innen hver enkelt institusjon
- spørsmål om prosjektorganisasjon – det arbeides med organisering, man ser bla på erfaringer fra fusjonsarbeidet
- spørsmål om det nå blir helt like arbeidsformer ved alle universitetene – kjernesystemet blir likt og det legges opp til like og standardiserte prosesser ved alle institusjonene. Kan være behov for noe tilpassing ifht til spesielle behov for noen av institusjonene
- spørsmål om det blir felles organisering av økonomifusjonene – så langt er det for tidlig å si noe om fremtidig organisering.

**4. Særskilte kompetansetiltak for digitalisering – kompetansepott (informasjon)**

NTL har bedt om en nærmere redegjørelse om kompetansetiltak knyttet til digitalisering.
Marit Martinsen fra HR- og HMS-avdelingen redegjorde for arbeidet med kompetansemidler, se lysark.

HR- og HMS-avd sender ut invitasjon om å søke om midler i løpet av kort tid – det blir da satt en søknadsfrist slik at alle behov blir vurdert samtidig. Avdelingslederne kan melde behov.

Saken diskutert, i det vesentlige fremkom:

* Hospitering bør utnyttes som mulighet til å utvikle nye kunnskap, men viktig at dette skjer i god dialog med de som kan benytte dette som mulighet.
* Parat pekte på at det må stilles tilstrekkelige midler til rådighet til vikariering ved hospitering, slik at en hospitering/rullering ikke fører til slitasje på den del av arbeidsstyrken som er igjen.
* NTL kommenterte på at det i forbindelse med jobbrotasjon/hospitering, kunne vært ok å innføre måten vi gjorde det på før, dvs at arb.giver ba ansatte som var i samme arbeidsområde om å rekke opp hånden om noen oppgaver var ledige, slik at man kunne få prøvd seg på nye ting om det var ønskelig. Dette kan jo også få ned bruken av eksterne konsulenter foreslo NTL. Noe arbeidsgiver mente var et godt poeng.
* Generell kunnskap om grunnleggende digitale verktøy er også viktig, for eksempel Office 365
* Medarbeidere må få tid til å forberede ny kompetanse, kompetanseutvikling er ofte vanskelig kombinerbart med ordinære oppgaver, det må spesiell tilrettelegging til.

**5. Rapport administrativ organisering Gjøvik og Ålesund (informasjon)**

Hensikt med saken er å informere LOSAM om rapporten fra arbeidet med å se nærmere på organisering av de administrative tjenestene i Gjøvik og Ålesund. Rapporten utsendt før møtet.

Organisasjonsdirektør Ida Munkeby orienterte om bakgrunnen for utredningen og om det videre prosess. Det legges opp til at rapportene behandles i lokale LOSAM i Ålesund og Gjøvik slik at man har med innspill derfra. Deretter behandles saken i SESAM for en konkluderer de videre tiltak.

Saken diskutert, i det vesentlige fremkom:

* Innspill om at det bør vurderes om alle funksjoner skal organiseres på institutt, noen funksjoner kan med fordel organiseres i fellesfunksjoner – det legges opp til at funksjonene gjennomgås med sikte på om de mer hensiktsmessig kan være fellesfunksjoner
* Innspill på at det nå tilsettes i stillinger på institutt og det er usikkerhet hvordan de som sitter i bør forholde seg til disse utlysningene. Reist spørsmål om stillingsstopp burde innføres til den fremtidige organiseringen er avklart.
* Innspill om at det bør vurderes å etablere egen områdeleder i Gjøvik for Campusservice – så langt er det vurdert at egen team-leder fungerer bra i Gjøvik, og en ønsker erfaringer med også denne organiseringen

**6. Områdeleder for Campusservice i Ålesund (informasjon)**

NTL har bedt om en nærmere redegjørelse om status når det gjelder opprettelse av gruppelederfunksjon i Ålesund. Nærmere redegjørelse gis i møtet.

Arbeidsgiver avklarte at dette gjelder områdeleder (ikke gruppeleder) og at i løpet av kort tid blir utlysningstekst fastsatt etter medvirkning lokalt. Den kommer etter det til LOAM for medbestemmelse før utlysning.

**7. Områdeinndeling i Campusservice (informasjon)**

NTL har bedt om en redegjørelse om status når det gjelder evt. redefinering av områder på Campusservice.

Arbeidsgiver redegjorde om at områdene for Bygningsdrift diskuteres i lys av at det planlegges nytt område i Ålesund, og at Øya som tidligere hadde Ålesund da blir et ganske lite område. Samtidig er Område syd ganske stort. Evt. forslag til ny organisering blir lagt frem for LOSAM når den interne prosessen er klar. Gjøvik og Ålesund blir ikke påvirket av denne diskusjonen.

**8. Gjensidig informasjon**

a) informasjon fra arbeidsgiver

b) Informasjon fra tillitsvalgte
- Tillitsvalgte er travelt opptatt med lønnsforhandlinger

**9. Eventuelt**

1. **Systemforvaltning**

Spørsmål om det pågår refordeling og tilbakeføring av oppgaver mellom IT-avd og ØK-avd.
Arbeidsgiver bekrefter at det nå pågår avklaringer mellom IT-avd og Øk-avd. Evt endringer i dagens organisering blir lagt frem i LOSAM.

1. **Mottak av nye renholdere i Ålesund**NTL opplyser at de har fått kommet meldinger om at mottak av nye renholdere ikke fungerer godt, det mangler bla klær og adgangskort.
Arbeidsgiver har informasjon om at det ble delt ut klær og adgangskort i forrige uke, men følger opp for å sikre at dette er plass.